陳貝兒昨日(25日)於中環出席品牌活動,憑憑旅遊節目《無窮之路》奪得兩屆「萬千星輝頒獎典禮」最佳女主持及「感動中國2021年度人物」的她,獲邀擔任旅遊公司代言人,陳貝兒受訪時表示已有五年無去過旅行,稍後也計劃家庭旅行,又希望有機會到南極,無論工作或拍攝節目也可以。貝兒亦透露現正與電視台籌備新一季旅遊節目:「新節目嚟緊都會開拍喇,好快喺6月開拍,繼續《無窮之路》,帶大家去探索一些未知、一些新鮮的事,我自己都好期待!」
未遇異地姻緣
陳貝兒以4個造型拍為尊賞假期拍攝10周年宣傳影片,她期待與品牌有更多合作,為旅行者帶來更多驚喜及新鮮感:「拍攝旅遊節目期間,我都去過好多唔同嘅地方,對於旅程嘅安排都有一定嘅要求。」被問到任代言後,會否於外遊旅過程中趁機結識異性姻緣?貝兒謂:「過去咁多年,驛馬星不停動,但係呢桃花呢方面冇咩風吹草動,希望可以去多啲唔同地方識多啲朋友啦,呢一方面我就覺得真係隨緣嘅,因為確實工作都比較忙,未知兼唔兼顧到,希望會啦!多謝大家祝福!」